CELEX: 52007PC0614
Language: el
Date: 2007-10-17
Title: Πρόταση κανονισμού του Συμβουλίου για την τροποποίηση του κανονισμού (ΕΟΚ) αριθ. 918/83 του Συμβουλίου για τη θέσπιση του κοινοτικού καθεστώτος τελωνειακών ατελειών

Σημαντική ανακοίνωση νομικού περιεχομένου

|

52007PC0614

Πρόταση κανονισμού του Συμβουλίου για την τροποποίηση του κανονισμού (ΕΟΚ) αριθ. 918/83 του Συμβουλίου για τη θέσπιση του κοινοτικού καθεστώτος τελωνειακών ατελειών  /* COM/2007/0614 τελικό */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 17.10.2007COM(2007) 614 τελικόΠρότασηΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥγια την τροποποίηση του κανονισμού (ΕΟΚ) αριθ. 918/83 του Συμβουλίου για τη θέσπιση του κοινοτικού καθεστώτος τελωνειακών ατελειών(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1) Πλαίσιο της πρότασης |Αιτιολόγηση και στόχοι της πρότασης Με την έκδοση της οδηγίας 2007/ /EΚ του Συμβουλίου για την απαλλαγή από τον φόρο προστιθέμενης αξίας και τον ειδικό φόρο κατανάλωσης επί των εμπορευμάτων που εισάγονται από πρόσωπα που ταξιδεύουν από τρίτες χώρες, ο κανονισμός (ΕΟΚ) αριθ. 918/83 του Συμβουλίου για τη θέσπιση του κοινοτικού καθεστώτος τελωνειακών ατελειών πρέπει να τροποποιηθεί για να διασφαλισθεί κάποια αντιστοιχία μεταξύ απαλλαγής από τον ΦΠΑ και τελωνειακής ατέλειας. Δεδομένου ότι ο κανονισμός (ΕΟΚ) αριθ. 918/83 του Συμβουλίου δεν έχει υποστεί σημαντικές τροποποιήσεις επί δεκαπέντε και πλέον έτη, η ανάγκη να τροποποιηθεί η διάταξη σχετικά με την εισαγωγή εμπορευμάτων που περιέχονται στις προσωπικές αποσκευές των ταξιδιωτών είναι καλή ευκαιρία να τροποποιηθούν ορισμένες διατάξεις. Οι τροποποιήσεις αυτές - βελτιώνουν τη σαφήνεια και τη διαφάνεια του εν λόγω κανονισμού, - βελτιώνουν την αντιστοιχία μεταξύ απαλλαγής από τον ΦΠΑ και τελωνειακής ατέλειας, - εναρμονίζουν την εφαρμογή των τελωνειακών διατάξεων στα κράτη μέλη, και - απλουστεύουν τον εκτελωνισμό ορισμένων εμπορευμάτων. |Γενικό πλαίσιο Η αναθεώρηση αυτών των διατάξεων πρέπει να εξετασθεί στο πλαίσιο της προσπάθειας της Επιτροπής να βελτιώσει τη σαφήνεια και τη διαφάνεια της κοινοτικής νομοθεσίας, να διευκολύνει το εμπόριο με τρίτες χώρες και να απλουστεύσει τους τελωνειακούς ελέγχους. |Ισχύουσες διατάξεις στο πεδίο που καλύπτει η πρόταση Οδηγία 2007/ /EΚ του Συμβουλίου για την απαλλαγή από το φόρο προστιθέμενης αξίας και τον ειδικό φόρο κατανάλωσης επί των εμπορευμάτων που εισάγονται από πρόσωπα που ταξιδεύουν από τρίτες χώρες Οδηγία 83/181/ΕΟΚ του Συμβουλίου της 28ης Μαρτίου 1983 για τον καθορισμό του πεδίου εφαρμογής του άρθρου 14 παράγραφος 1 περίπτωση δ) της οδηγίας 77/388/ΕΟΚ για την απαλλαγή από το φόρο προστιθέμενης αξίας ορισμένων οριστικών εισαγωγών εμπορευμάτων |Συνοχή με τις άλλες πολιτικές και στόχους της Ένωσης Η προτεινόμενη τροποποίηση είναι σύμφωνη με τους στόχους της Επιτροπής όσον αφορά τη διευκόλυνση του εμπορίου και την απλούστευση των τελωνειακών ελέγχων. |2) Διαβούλευσεισ με τα ενδιαφερόμενα μέρη και αξιολόγηση των επιπτωσεων |Διαβουλεύσεις με τα ενδιαφερόμενα μέρη |Μέθοδοι διαβούλευσης, κύριοι τομείς που αφορά η πρόταση και γενικά χαρακτηριστικά των ερωτηθέντων Ζητήθηκε γραπτώς η γνώμη των μελών της Επιτροπής Τελωνειακού Κώδικα – γενικής νομοθεσίας. Σύνοψη των απαντήσεων και τρόπος με τον οποίο ελήφθησαν υπόψη Κανένα από τα μέλη της εν λόγω επιτροπής δεν προέβαλε αντιρρήσεις |Συγκέντρωση και χρησιμοποίηση εμπειρογνωμοσύνης |Σχετικοί επιστημονικοί τομείς/τομείς εμπειρογνωμοσύνης μ.δ. Χρησιμοποιηθείσα μεθοδολογία μ.δ. Κυριότεροι φορείς/εμπειρογνώμονες που συμμετείχαν στις διαβουλεύσεις μ.δ. Σύνοψη των συμβουλών που ελήφθησαν και αξιοποιήθηκαν μ.δ. Χρησιμοποιηθέντα μέσα για τη δημοσιοποίηση των συμβουλών των εμπειρογνωμόνων μ.δ. |Αξιολόγηση επιπτώσεων 1. Οι προτεινόμενες τροποποιήσεις θα εξαλείψουν ορισμένες αβεβαιότητες σχετικά με την εφαρμογή των διατάξεων για την τελωνειακή ατέλεια. Κατ’ αυτό τον τρόπο θα διευκρινιστεί ότι αυτές οι διατάξεις μπορούν να εφαρμοσθούν μόνο στα εισαγόμενα εμπορεύματα τα οποία δεν απαλλάσσονται από εισαγωγικούς δασμούς. Επίσης διευκρινίζει ότι τα εισαγόμενα εμπορεύματα που τυγχάνουν τελωνειακής ατέλειας σύμφωνα με τον κανονισμό (ΕΟΚ) αριθ. 918/83 του Συμβουλίου δεν θα πρέπει να υπόκεινται σε μέτρα εμπορικής προστασίας που επιβάλλονται δυνάμει του άρθρου 133 της συνθήκης. 2. Η τελωνειακή ατέλεια για έπιπλα και άλλα κινητά είδη προοριζόμενα για την επίπλωση δευτερεύουσας κατοικίας δεν προβλέπεται στις διατάξεις για την απαλλαγή από τον ΦΠΑ. Η κατάργηση αυτών των διατάξεων όχι μόνο θα βελτιώσει την αντιστοιχία μεταξύ τελωνειακής ατέλειας και απαλλαγής από τον ΦΠΑ, αλλά και θα απλουστεύσει τον εκτελωνισμό και τους ελέγχους των εμπορευμάτων που εισάγονται λόγω της μεταφοράς της κατοικίας φυσικού προσώπου στην Κοινότητα, δεδομένου ότι οι τελωνειακές αρχές μπορούν να επικεντρώσουν τους ελέγχους τους στις περιπτώσεις στις οποίες επιβάλλονται δασμοί και ΦΠΑ. 3. Η προτεινόμενη τροποποίηση, η οποία συνίσταται στην αντικατάσταση των διατάξεων περί τελωνειακής ατέλειας για τις μη εμπορικού χαρακτήρα εισαγωγές εμπορευμάτων ασήμαντης αξίας από διάταξη που καθορίζει ένα ασήμαντο ποσό δασμών το οποίο δεν είναι απαραίτητο να εισπραχθεί, θα απλουστεύσει σημαντικά τον εκτελωνισμό των μικροδεμάτων. Μέχρι σήμερα, λόγω του εμπορικού χαρακτήρα αυτών των εισαγωγών, τα μικροδέματα πραγματικής αξίας άνω των 22 € έπρεπε να κατατάσσονται σύμφωνα με τις διατάξεις του κοινού δασμολογίου. Δεδομένου ότι αυτό το όριο αξίας δεν έχει αλλάξει επί περισσότερο από 15 έτη και λόγω της αύξησης των αγορών με αλληλογραφία, σε συνδυασμό με την αυξημένη χρήση του Διαδικτύου, οι οικονομικοί φορείς και οι τελωνειακές αρχές που είναι υπεύθυνες για τον εκτελωνισμό αυτών των ειδών έφθασαν στα όρια των δυνατοτήτων τους να ανταποκριθούν στα καθήκοντα που προβλέπονται από την τελωνειακή νομοθεσία. Η προτεινόμενη λύση, ωστόσο, θα έχει ως αποτέλεσμα ότι ένας μεγάλος αριθμός μικροδεμάτων, ήτοι δέματα αξίας έως 60 € περίπου, που περιέχουν εμπορεύματα τα οποία δεν εμπίπτουν στο πεδίο εφαρμογής της ΚΓΠ, δεν θα πρέπει να ταξινομούνται εξαιτίας του γεγονότος ότι ο μέγιστος δασμός για τα εμπορεύματα αυτά δεν θα υπερβαίνει το 16% και ως εκ τούτου θα αυξήσει σημαντικά την αποτελεσματικότητα του εκτελωνισμού των δεμάτων αυτών. Επιπλέον, η προτεινόμενη τροποποίηση θα οδηγήσει σε εναρμόνιση της εφαρμογής της τελωνειακής νομοθεσίας καθώς ορισμένα κράτη μέλη έχουν ήδη αντικαταστήσει την εφαρμογή του άρθρου 27 του κανονισμού (ΕΟΚ) του Συμβουλίου αριθ. 918/83 με τη λύση de minímis όσον αφορά την είσπραξη των δασμών που αναφέρονται στο άρθρο 868 του κανονισμού (ΕΟΚ) της Επιτροπής αριθ. 2454/93. |3) Νομικα στοιχεια τησ προτασησ |Περίληψη της προτεινόμενης δράσης Η πρόταση κανονισμού του Συμβουλίου για την τροποποίηση του κανονισμού (ΕΟΚ) αριθ. 918/83 του Συμβουλίου για τη θέσπιση του κοινοτικού καθεστώτος τελωνειακών ατελειών |Νομική βάση Άρθρο 26 |Αρχή της επικουρικότητας Η παρούσα πρόταση εμπίπτει στην αποκλειστική αρμοδιότητα της Κοινότητας. Ως εκ τούτου, δεν εφαρμόζεται η αρχή της επικουρικότητας. |Αρχή της αναλογικότητας μ.δ. |Επιλογή μέσων |Προτεινόμενες πράξεις: Κανονισμός. |Δεν κρίθηκε κατάλληλη άλλου είδους πράξη για τον (τους) εξής λόγο(-ους). Δυνάμει του άρθρου 26 της συνθήκης ΕΚ, οι δασμοί του Κοινού Δασμολογίου εγκρίνονται από το Συμβούλιο, το οποίο αποφασίζει με ειδική πλειοψηφία με βάση πρόταση της Επιτροπής. |4) Δημοσιονομικεσ επιπτωσεις |Το ποσό των μη εισπραχθέντων δασμών εκτιμάται σε 286,1 εκατ. € |5) Συμπληρωματικές πληροφορίες |Απλούστευση |Η πρόταση προβλέπει επίσης την απλούστευση του εκτελωνισμού των εισαγόμενων εμπορευμάτων - στο πλαίσιο της μεταφοράς της συνήθους κατοικίας για τα φυσικά πρόσωπα, και - για τα μικροδέματα ασήμαντης αξίας. |Επίσης καταργεί τους ελέγχους τελικής χρήσης για τα εμπορεύματα που φέρουν στο Κοινό Δασμολόγιο την ένδειξη «ατελώς». |ΠρότασηΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥγια την τροποποίηση του κανονισμού (ΕΟΚ) αριθ. 918/83 του Συμβουλίου για τη θέσπιση του κοινοτικού καθεστώτος τελωνειακών ατελειώνΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 26,την πρόταση της Επιτροπής[1],Εκτιμώντας τα ακόλουθα:(1) Τα εμπορεύματα που εισάγονται με απαλλαγή από τους δασμούς του Κοινού Δασμολογίου (ΚΔ) σύμφωνα με τις διατάξεις του κανονισμού (ΕΟΚ) αριθ. 918/83 της 28ης Μαρτίου 1983 για τη θέσπιση του κοινοτικού καθεστώτος τελωνειακών ατελειών[2] κανονικά υπόκεινται σε περιορισμούς όσον αφορά τη χρήση τους και/ή τους μετά την εισαγωγή τελωνειακούς ελέγχους. Οι εν λόγω περιορισμοί και έλεγχοι αποβλέπουν στο να μην έχει η εισαγωγή εμπορευμάτων που υπάγονται σε τελωνειακή ατέλεια αρνητικό οικονομικό αντίκτυπο στην κοινοτική αγορά. Ως εκ τούτου, είναι σκόπιμο να προβλεφθεί ότι ο κανονισμός αυτός ισχύει μόνον για εισαγωγές εμπορευμάτων για τα οποία ο συμβατικός ή αυτόνομος δασμός, που ορίζεται στον κανονισμό (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο,[3] δεν φέρει την ένδειξη «ατελώς» και να διαγραφούν διατάξεις του κανονισμού (ΕΟΚ) αριθ. 918/83 που αναφέρονται σε συγκεκριμένα προϊόντα ως προς τα οποία ο συμβατικός δασμός στο κοινό δασμολόγιο φέρει την ένδειξη «ατελώς».(2) Οι εισαγωγές επίπλων και λοιπών κινητών ειδών που προορίζονται για την επίπλωση δευτερεύουσας κατοικίας υπόκεινται στους ίδιους περιορισμούς και ελέγχους όπως τα εμπορεύματα που εισάγονται από φυσικά πρόσωπα τα οποία μεταφέρουν τη συνήθη κατοικία τους από τρίτη χώρα. Μολονότι δημιουργείται ο ίδιος διοικητικός φόρτος για τα πρόσωπα που πραγματοποιούν τις εισαγωγές και τις τελωνειακές αρχές των κρατών μελών, οι πρώτες κατηγορίες εισαγωγών δεν τυγχάνουν απαλλαγής από τον φόρο προστιθέμενης αξίας (ΦΠΑ) ενώ οι δεύτερες τυγχάνουν τέτοιας απαλλαγής. Επιπλέον, το οικονομικό όφελος από την τελωνειακή ατέλεια για έπιπλα και λοιπά κινητά είδη που προορίζονται για την επίπλωση δευτερεύουσας κατοικίας είναι μικρό σε σχέση με το συμπληρωματικό κόστος ελέγχου. Ως εκ τούτου είναι σκόπιμο να διαγραφούν οι διατάξεις που προβλέπουν τελωνειακή ατέλεια για τα εμπορεύματα αυτά.(3) Οι κανόνες που αφορούν υποθέσεις de minimis περιλαμβάνονται τόσο στο άρθρο 868 του κανονισμού (ΕΟΚ) αριθ. 2454/93 της Επιτροπής της 2ας Ιουλίου 1993 για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα[4] όσο και στα άρθρα 27 και 28 του κανονισμού (ΕΟΚ) 918/83. Τα κριτήρια των κανόνων αυτών διαφέρουν με αποτέλεσμα να δημιουργούνται επιπλοκές και ασυνέπειες. Συνεπώς είναι σκόπιμο να αντικατασταθούν τα άρθρα 27 και 28 του κανονισμού (ΕΟΚ) αριθ. 918/83 με διάταξη της οποίας τα κριτήρια ευθυγραμμίζονται με εκείνα του προαναφερθέντος άρθρου 868 και η οποία καθορίζει ένα ποσό de minimis για δασμούς που δεν οφείλουν να εισπραχθούν κατά την εισαγωγή εμπορευμάτων.(4) Προκειμένου να εξασφαλιστεί ότι δεν θα επιβάλλεται δασμός σε απαλλασσόμενα από τον ΦΠΑ εμπορεύματα εισαγόμενα στις προσωπικές αποσκευές ταξιδιωτών, οι διατάξεις του κανονισμού (ΕΟΚ) αριθ. 918/83 που αφορούν τις εν λόγω εισαγωγές πρέπει να τροποποιηθούν ώστε να ληφθεί υπόψη η οδηγία 2007/ /ΕΚ της [ ] για την απαλλαγή από τον φόρο προστιθέμενης αξίας και τον ειδικό φόρο κατανάλωσης επί των εμπορευμάτων που εισάγονται από πρόσωπα που ταξιδεύουν από τρίτες χώρες[5]. Ως εκ τούτου, είναι σκόπιμο να χορηγείται τελωνειακή ατέλεια στις περιπτώσεις που η εφαρμοζόμενη βάσει της οδηγίας 2007/…/… εθνική νομοθεσία περί ΦΠΑ προβλέπει απαλλαγή από τον ΦΠΑ. Στο πλαίσιο αυτό είναι αναγκαίο να εξασφαλιστεί ότι οι ίδιες διατάξεις περί τελωνειακής ατέλειας θα ισχύουν για τα εδάφη που αναφέρονται στο άρθρο 6 της οδηγίας 2006/112/EΚ της 28ης Νοεμβρίου 2006 σχετικά με το κοινό σύστημα φόρου προστιθέμενης αξίας[6].(5) Η εισαγωγή εμπορευμάτων υπό καθεστώς τελωνειακής ατέλειας δεν είναι πιθανό να έχει σημαντικά αρνητικά αποτελέσματα για την κοινοτική βιομηχανία. Ως εκ τούτου, είναι σκόπιμο να εξαιρεθούν οι εισαγωγές εμπορευμάτων που τυγχάνουν τελωνειακής ατέλειας από την εφαρμογή μέτρων εμπορικής προστασίας επιβαλλόμενων βάσει του άρθρου 133 της συνθήκης.(6) Συνεπώς, ο κανονισμός (ΕΟΚ) αριθ. 918/83 του Συμβουλίου πρέπει να τροποποιηθεί αναλόγως.ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Ο κανονισμός (ΕΟΚ) αριθ. 918/83 τροποποιείται ως εξής:(1) Η παράγραφος 1 του άρθρου 1 αντικαθίσταται από το ακόλουθο κείμενο:«1. Ο παρών κανονισμός καθορίζει τις περιπτώσεις κατά τις οποίες, λόγω ειδικών συνθηκών, παρέχεται απαλλαγή από εισαγωγικούς ή εξαγωγικούς δασμούς και μέτρα βασιζόμενα στο άρθρο 133 της συνθήκης κατά τη θέση εμπορευμάτων σε ελεύθερη κυκλοφορία ή κατά την εξαγωγή τους εκτός τελωνειακού εδάφους της Κοινότητας, ανάλογα με την περίπτωση.Δεν εφαρμόζεται στα εμπορεύματα για τα οποία ο συμβατικός ή αυτόνομος δασμός που καθορίζεται στον κανονισμό (ΕΟΚ) αριθ. 2658/87 φέρει την ένδειξη «ατελώς». Ωστόσο, θα εφαρμόζεται σε εμπορεύματα που φέρουν στον εν λόγω κανονισμό την ένδειξη «ατελώς» εφόσον αυτά υπόκεινται σε εισαγωγικούς δασμούς ή ποσοτικούς περιορισμούς δυνάμει μέτρων ληφθέντων βάσει του άρθρου 133 της συνθήκης.»(2) Στο κεφάλαιο Ι, o τίτλος IV διαγράφεται·(3) Στο κεφάλαιο Ι, η επικεφαλίδα του τίτλου VI αντικαθίσταται από την ακόλουθη:«ΑΣΗΜΑΝΤΑ ΠΟΣΑ ΤΕΛΩΝΕΙΑΚΩΝ ΔΑΣΜΩΝ»(4) Το άρθρο 27 αντικαθίσταται από το ακόλουθο κείμενο:«Άρθρο 27Τελωνειακή ατέλεια χορηγείται όταν το ποσό του δασμού είναι μικρότερο από 10 EUR.»(5) Το άρθρο 28 καταργείται.(6) Το άρθρο 45 αντικαθίσταται από το ακόλουθο κείμενο:«Άρθρο 45Εμπορεύματα που περιέχονται στις προσωπικές αποσκευές των προερχομένων από τρίτες χώρες ταξιδιωτών εισάγονται ατελώς εφόσον πρόκειται για εισαγωγές απαλλασσόμενες από τον φόρο προστιθέμενης αξίας (ΦΠΑ) βάσει εθνικής νομοθεσίας εκδοθείσας σύμφωνα με τις διατάξεις της οδηγίας 2007/ /ΕΚ του Συμβουλίου(*).Εμπορεύματα εισαγόμενα σε εδάφη αναφερόμενα στο άρθρο 6 της οδηγίας 2006/112/EΚ του Συμβουλίου (**) υπάγονται στις ίδιες διατάξεις περί τελωνειακής ατέλειας όπως τα εμπορεύματα που εισάγονται σε οιοδήποτε άλλο μέρος της επικράτειας του εκάστοτε κράτους μέλους.»(*) ΕΕ L […] της […], σ. […].(**) ΕΕ L 347 της 11.12.2006, σ. 1. Οδηγία όπως τροποποιήθηκε με την οδηγία 2006/138/ΕΚ (ΕΕ L 384 της 29.12.2006, σ. 92).(7) Τα άρθρα 46 έως 49, 70, 92 και 93 διαγράφονται·(8). Στο κεφάλαιο Ι, o τίτλος XXIII διαγράφεται·(9) Το άρθρο 109 αντικαθίσταται από το ακόλουθο κείμενο:«Άρθρο 109Χορηγείται τελωνειακή ατέλεια για τα εξής:(α) αντικείμενα που προορίζονται να χρησιμεύσουν ως αποδεικτικά μέσα ενώπιον δικαστηρίων ή άλλων επίσημων οργάνων των κρατών μελών,(β) προεγγεγραμμένα μέσα καταγραφής στοιχείων, μεταξύ των οποίων διάτρητες κάρτες, ηχητικές εγγραφές και μικροταινίες που χρησιμοποιούνται για τη διαβίβαση πληροφοριών και προσφέρονται δωρεάν στον παραλήπτη, εφόσον η ατέλεια δεν αφήνει περιθώρια για καταχρήσεις ή σημαντικές στρεβλώσεις του ανταγωνισμού.»(10) Στο άρθρο 127 προστίθεται η ακόλουθη παράγραφος 3:«3. Εμπορεύματα τα οποία εισάγονται υπό καθεστώς τελωνειακής ατέλειας βάσει του παρόντος κανονισμού δεν υπόκεινται ούτε σε ποσοτικούς περιορισμούς δυνάμει μέτρων ληφθέντων βάσει του άρθρου 133 της συνθήκης.»(11) Το παράρτημα I αντικαθίσταται από το κείμενο του παραρτήματος I του παρόντος κανονισμού·(12) Το παράρτημα II αντικαθίσταται από το κείμενο του παραρτήματος II του παρόντος κανονισμού.(13) Το παράρτημα III διαγράφεται·(14) Το παράρτημα IV αντικαθίσταται από το παράρτημα ΙΙΙ του παρόντος κανονισμούΆρθρο 2Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης .Εφαρμόζεται από την 1η Ιανουαρίου 2008.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, […]Για το ΣυμβούλιοΟ Πρόεδρος[…]ΠΑΡΑΡΤΗΜΑ I«ΠΑΡΑΡΤΗΜΑ IΑντικείμενα εκπαιδευτικού, επιστημονικού ή μορφωτικού χαρακτήρα αναφερόμενα στο άρθρο 50Κωδικός ΣΟ | Περιγραφή |3705 | Πλάκες και ταινίες, φωτογραφικές, που έχουν εκτεθεί στο φως και έχουν εμφανιστεί, άλλες από τις κινηματογραφικές ταινίες : |ex 3705 10 00 | Για την αναπαραγωγή όφσετ για την παραγωγή βιβλίων |ex 3705 90 10 | Μικροταινίες βιβλίων, λευκωμάτων ή βιβλίων, εικόνων, λευκωμάτων ιχνογράφησης ή χρωματισμού για παιδιά, βιβλίων-τετραδίων, συλλογών προβλημάτων, σταυρολέξων, εφημερίδων και περιοδικών και εγγράφων ή εκθέσεων μη εμπορικού χαρακτήρα και εικονογραφήσεων μεμονωμένων, τυπωμένων σελίδων και δοκιμίων προοριζόμενων για παραγωγή βιβλίων |ex 3705 90 90 | Άλλες ταινίες αναπαραγωγής για την παραγωγή βιβλίων |9023 | Όργανα, συσκευές και υποδείγματα που έχουν κατασκευασθεί για επίδειξη (π.χ. στη διδασκαλία ή τις εκθέσεις), ακατάλληλα για άλλες χρήσεις |ex 9023 00 80 | Ανάγλυφοι χάρτες που ενδιαφέρουν επιστημονικούς τομείς, όπως η γεωλογία, η ζωολογία, η βοτανική, η ορυκτολογία, η παλαιοντολογία, η αρχαιολογία, η εθνολογία, η μετεωρολογία, η κλιματολογία και η γεωφυσική |Κωδικοί ΣΟ του παραρτήματος ΙΙ | Άρθρα που αναφέρονται στο παράρτημα ΙΙ παραγόμενα από τον Οργανισμό Ηνωμένων Εθνών ή ένα από τα ειδικευμένα όργανά του» |ΠΑΡΑΡΤΗΜΑ II«ΠΑΡΑΡΤΗΜΑ IIΑντικείμενα εκπαιδευτικού, επιστημονικού ή μορφωτικού χαρακτήρα αναφερόμενα στο άρθρο 51Κωδικός ΣΟ | Περιγραφή |3705 | Πλάκες και ταινίες, φωτογραφικές, που έχουν εκτεθεί στο φως και έχουν εμφανιστεί, άλλες από τις κινηματογραφικές ταινίες : |ex 3705 10 00 | Για την αναπαραγωγή όφσετ εκπαιδευτικού, επιστημονικού ή μορφωτικού χαρακτήρα (1) |ex 3705 90 10 | Μικροταινίες εκπαιδευτικού, επιστημονικού ή μορφωτικού χαρακτήρα (1) |ex 3705 90 90 | Άλλες πλάκες και ταινίες, φωτογραφικές, που έχουν εκτεθεί στο φως και έχουν εμφανιστεί, εκπαιδευτικού, επιστημονικού ή μορφωτικού χαρακτήρα (1) |3706 | Κινηματογραφικές ταινίες, που έχουν εκτεθεί στο φως και έχουν εμφανιστεί, με ή χωρίς εγγραφή ήχου ή μόνο με εγγραφή ήχου: |ex 3706 10 99 ex 3706 90 99 | Άλλες κινηματογραφικές ταινίες θετικές, που έχουν εκτεθεί στο φως και έχουν εμφανιστεί, πλάτους 10 mm ή περισσότερο εκπαιδευτικού, επιστημονικού ή μορφωτικού χαρακτήρα (1) |8523 | Δίσκοι, ταινίες, διατάξεις στερεάς κατάστασης μη πτητικής αποθήκευσης, "έξυπνες κάρτες" και άλλα μέσα για την εγγραφή του ήχου ή για ανάλογες εγγραφές, προεγγεγραμμένα ή μη, στα οποία περιλαμβάνονται και οι μήτρες και τα γαλβανισμένα εκμαγεία για την κατασκευή δίσκων, αλλά με εξαίρεση τα προϊόντα του κεφαλαίου 37. |ex 8523 21 00 ex 8523 29 39 ex 8523 29 90 | Προεγγεγραμμένα μαγνητικά μέσα εκπαιδευτικού, επιστημονικού ή μορφωτικού χαρακτήρα (1) |ex 8523 40 31 ex 8523 40 39 ex 8523 40 51 ex 8523 40 59 ex 8523 40 99 | Προεγγεγραμμένα οπτικά μέσα εκπαιδευτικού, επιστημονικού ή μορφωτικού χαρακτήρα (1) |ex 8523 51 99 ex 8523 52 10 ex 8523 59 99 | Προεγγεγραμμένα μέσα με ημιαγωγούς εκπαιδευτικού, επιστημονικού ή μορφωτικού χαρακτήρα (1) |ex 8523 80 99 | Δίσκοι γραμμοφώνου εκπαιδευτικού, επιστημονικού ή μορφωτικού χαρακτήρα (1) |9023 | Όργανα, συσκευές και υποδείγματα που έχουν κατασκευασθεί για επίδειξη (π.χ. στη διδασκαλία ή τις εκθέσεις), ακατάλληλα για άλλες χρήσεις: |ex 9023 00 10 ex 9023 00 80 | Υποδείγματα, μακέτες και πίνακες τοίχου, εκπαιδευτικού, επιστημονικού ή μορφωτικού χαρακτήρα, προοριζόμενα αποκλειστικά για επίδειξη ή διδασκαλία, (1) |ex 9023 00 10 ex 9023 00 80 | Μακέτες ή απεικονίσεις αφηρημένων εννοιών όπως μοριακές διατάξεις ή μαθηματικοί τύπου εκπαιδευτικού, επιστημονικού ή μορφωτικού χαρακτήρα (1) |(1) Η εφαρμογή της τελωνειακής ατέλειας απαλλαγής για το εν λόγω εμπόρευμα υπόκειται στους όρους που θεσπίζονται στις σχετικές κοινοτικές διατάξεις (βλέπε άρθρα 291 έως 300 του κανονισμού (ΕΟΚ) αριθ. 2454/93 της Επιτροπής (ΕΕ L 253 της 11.10.1993, σ. 1)» |ΠΑΡΑΡΤΗΜΑ III«ΠΑΡΑΡΤΗΜΑ IVΠαρέχεται τελωνειακή ατέλεια κατά την εισαγωγή για τα ειδικά επινοημένα για την εκπαιδευτική, επιστημονική ή πολιτιστική προαγωγή των τυφλών αντικείμενα, τα οποία αναφέρονται στο άρθρο 71Κωδικός ΣΟ | Περιγραφή |ex 6602 00 00 | Ράβδοι, ράβδοι-καθίσματα, μαστίγια κάθε είδους και παρόμοια είδη: - Λευκές ράβδοι για τυφλούς και αμβλύωπες |ex 8469 00 91 ex 8469 00 99 | Γραφομηχανές: - προσαρμοσμένες για χρήση από τυφλούς και αμβλύωπες |ex 8519 | Συσκευή εγγραφής ή αναπαραγωγής του ήχου: - Ηλεκτρόφωνα και κασετόφωνα ειδικά σχεδιασμένα και προσαρμοσμένα για τις ανάγκες των τυφλών και των αμβλυώπων |ex 8523 | Δίσκοι, ταινίες, διατάξεις στερεάς κατάστασης μη πτητικής αποθήκευσης με ημιαγωγό και άλλα μέσα για την εγγραφή του ήχου ή για ανάλογες εγγραφές, προεγγεγραμμένα ή μη, στα οποία περιλαμβάνονται και οι μήτρες και τα γαλβανισμένα εκμαγεία για την κατασκευή δίσκων, αλλά με εξαίρεση τα προϊόντα του κεφαλαίου 37. - Ομιλούντα βιβλία - Μαγνητoταινίες και κασέτες για την παραγωγή βιβλίων Braille και ομιλούντων βιβλίων |9013 | Διατάξεις με υγρούς κρυστάλλους που δεν αποτελούν είδη που αναφέρονται ειδικότερα αλλού· λέιζερ, άλλα από τις διόδους λέιζερ· άλλες συσκευές και όργανα οπτικής, μη κατονομαζόμενα ή περιλαμβανόμενα αλλού στο παρόν κεφάλαιο: |ex 9013 80 90 | - Άλλες διατάξεις, συσκευές και όργανα : - Μεγεθυντές τηλεοπτικής οθόνης για τυφλούς και αμβλύωπες |9023 | Όργανα, συσκευές και υποδείγματα που έχουν κατασκευασθεί για επίδειξη (π.χ. στη διδασκαλία ή τις εκθέσεις), ακατάλληλα για άλλες χρήσεις : |ex 9023 00 80 | -Άλλα: - Παιδαγωγικά βοηθήματα και συσκευές ειδικά σχεδιασμένες προς χρήση των τυφλών και αμβλυώπων |ex 9102 | Ρολόγια του χεριού, της τσέπης και τα παρόμοια (στα οποία περιλαμβάνονται και τα χρονόμετρα των ίδιων τύπων), άλλα από εκείνα της κλάσης 9101 : - Ρολόγια Braille με θήκες, άλλες από εκείνες από πολύτιμα μέταλλα |Διάφορα | Κάθε άλλο αντικείμενο ειδικά σχεδιασμένο για την εκπαιδευτική, επιστημονική ή πολιτιστική προαγωγή των τυφλών και των αμβλυώπων» |ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ ΓΙΑ ΠΡΟΤΑΣΕΙΣ ΠΟΥ ΕΧΟΥΝ ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΟΙ ΟΠΟΙΕΣ ΠΕΡΙΟΡΙΖΟΝΤΑΙ ΑΠΟΚΛΕΙΣΤΙΚΑ ΣΤΑ ΕΣΟΔΑ1. ΤΙΤΛΟΣ ΤΗΣ ΠΡΟΤΑΣΗΣ:Πρόταση κανονισμού του Συμβουλίου για την τροποποίηση του κανονισμού (ΕΟΚ) αριθ. 918/83 του Συμβουλίου για τη θέσπιση του κοινοτικού καθεστώτος τελωνειακών ατελειών2. ΓΡΑΜΜΗ ΤΟΥ ΠΡΟΫΠΟΛΟΓΙΣΜΟΥ:Κεφάλαιο και άρθρο: Κεφ. 12 άρθρο 120Η απώλεια για τα επόμενα έτη που αναφέρεται στη στήλη «περίοδος ισχύος» θα υπολογισθούν χωριστά με τους επόμενους κανονισμούς.Ποσό εγγεγραμμένο στον προϋπολογισμό για το έτος 2008: 16 431 900 000 €3. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ( Πρόταση χωρίς δημοσιονομική επίπτωσηX Πρόταση χωρίς δημοσιονομική επίπτωση στις δαπάνες αλλά με δημοσιονομική επίπτωση στα έσοδα - η επίπτωση στα έσοδα είναι η ακόλουθη:(εκατ. € με ένα δεκαδικό ψηφίο)Γραμμή προϋπολογισμού | Έσοδα[7] | Περίοδος 12 μηνών που αρχίζει στις ηη/μμ/εεεε | [Έτος 2008] |Άρθρο 120 | Επίπτωση στους ίδιους πόρους | 1/01/2008 | - 286,1 |4. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ5. ΑΛΛΕΣ ΠΑΡΑΤΗΡΗΣΕΙΣΕκτίμηση του κόστους της παρούσας δράσηςΓια τον υπολογισμό της εκτιμώμενης απώλειας εσόδων λήφθηκε ως βάση ότι 30 εκατ. ταξιδιώτες αέρος και θαλάσσης θα έκαναν χρήση του επιπρόσθετου ποσού τελωνειακής ατέλειας των 155 € ανά άτομο και ότι 50 εκατ. άλλοι ταξιδιώτες θα έκαναν χρήση του επιπρόσθετου ποσού τελωνειακής ατέλειας των 125 € ανά άτομο με αποτέλεσμα το ύψος της τελωνειακής απαλλαγής να ανέρχεται σε 10.900 εκατ. € * 3,5% κατ' αποκοπή δασμό για ταξιδιώτες = 381,5 εκατ. € δασμοί – 25% αμοιβή για τα κράτη μέλη = 286,1 εκατ. € .Αντίκτυπος της δράσης1. Οι προτεινόμενες τροποποιήσεις θα εξαλείψουν ορισμένες αβεβαιότητες σχετικά με την εφαρμογή των διατάξεων περί τελωνειακής ατέλειας.2. Η τροποποίηση θα βελτιώσει τον παραλληλισμό μεταξύ τελωνειακής ατέλειας και απαλλαγής από τον ΦΠΑ και θα απλουστεύσει τον εκτελωνισμό και τους ελέγχους των εμπορευμάτων που εισάγονται στο πλαίσιο της μεταφοράς της μόνιμης κατοικίας ενός φυσικού προσώπου στην Κοινότητα.3. Η τροποποίηση θα αυξήσει σε σημαντικό βαθμό την αποδοτικότητα του εκτελωνισμού μικροδεμάτων ασήμαντης αξίας.4. Η τροποποίηση θα οδηγήσει σε καλύτερη εναρμόνιση της εφαρμογής της τελωνειακής νομοθεσίας από τις τελωνειακές αρχές των κρατών μελών.[1] ΕΕ C […] της […], σ. […].[2] ΕΕ L 105 της 23.4.1983, σ. 1 Κανονισμός όπως τροποποιήθηκε τελευταία από την πράξη προσχώρησης του 2003.[3] ΕΕ L 256 της 7.9.1987, σ. 1 Κανονισμός, όπως τροποποιήθηκε τελευταία από τον κανονισμό (ΕΚ) αριθ. 733/2007 (ΕΕ L 169 της 29.6.2007, σ. 1).[4] ΕΕ L 253 της 11.10.1993, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 214/2007 (ΕΕ L 62 της 1.3.2007, σ. 6).[5] ΕΕ L […] της […], σ. […].[6] ΕΕ L 347 της 11.12.2006, σ. 1. Οδηγία όπως τροποποιήθηκε τελευταία με την οδηγία 2006/138/ΕΚ (ΕΕ L 384 της 29.12.2006 σ. 92).[7] Όσον αφορά τους παραδοσιακούς ίδιους πόρους (γεωργικοί δασμοί, εισφορές ζάχαρης και τελωνειακοί δασμοί), τα αναφερόμενα ποσά πρέπει να είναι καθαρά ποσά (δηλαδή ακαθάριστα ποσά μετά την αφαίρεση του 25% για έξοδα είσπραξης).